cyanic-selkie/wikianc huggingface dataset:
Jan Veselý
Šalies rinktinė
J. Veselis atstovavo Čekijos vyrų krepšinio rinktinei 2013, 2015 ir 2022 m. Europos krepšinio čempionatuose. Jis taip pat atstovavo rinktinei 2020 m. vasaros olimpinėse žaidynėse, kuriose iškovojo 9-ą vietą.
Orangutaniniai
Orangutaniniai (Ponginae) – primatų (Primates) būrio pošeimis. Seniau tai buvo labai plačiai Eurazijoje išplytusios įvairios genčių rūšys, bet iki mūsų laikų išliko tik viena gentis ir joje 3 rūšys, tai Borneo orangutanai, Sumatriniai orangutanai ir Tapanulio orangutanai.
Orangutaninių (Ponginae) pošeimio evoliucija
Pirmosios orangutaninių gentys, tokios kaip Sivapithecus, Khoratpithecus pasirodė mioceno epochoje, tai yra 6 ar 7 milijonus metų prieš pirmus jų įrodymus Pietryčių Azijoje ir pietinėje Kinijoje iš pleistoceno epochos.
Labiausiai iš fosilijų žinoma Sivapithecus gentis, susidedanti iš keleto rūšių datuojamų nuo 12,5 milijono iki 8,5 milijonų metų. Jie skiriasi nuo kitų orangutanų pagal dantų išsidėstymą ir pokranialinę morfologiją.
Orangutaninių (Ponginae) pošeimio matmenys
thumb|250px|right|Šiame paveikslėlyje [[Žmogus|žmogaus (Homo sapiens) vyro esančio 1,8 m aukščio palyginimas su stovinčiu Gigantopithecus blacki esančiu kairėje ir su Gigantopithecus giganteus esančiu dešinėje.]] Orangutaninių pošeimyje yra gyvavusi Gigantopithecus blacki rūšis, kuri tarp visų primatų (Primates) rūšių buvo stambiausia, tai yra buvusi tris-keturis kartus sunkesnė už gorilas (Gorilla), ar septynis-aštuonis kartus sunkesnis už iki dabar išlikusius jiems artimus orangutanus (Pongo). Remiantis fosilijomis, patino kūno aukštis buvo iki 3 m, kartais teigiama iki 4 m, o sverdavo 540–600 kg, išskėstų į šonus dviejų rankų, įskaitant pirštus, skersmuo siekė virš 3,6 m. Bet kiti tyrinėtojai ginčija, kad Gigantopithecus blacki buvo mažesni – 1,8–2 m aukščio ir 180–300 kg svorio.
Orangutaninių (Ponginae) pošeimio klasifikacija
Kryželiu (†) pažymėtos išnykusios tribos, gentys ir rūšys:
Prūselių apylinkė
Prūselių apylinkė (arba Pruselių apylinkė) – Lietuvos TSR administracinis-teritorinis vienetas šiaurės Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Geležių valsčiuje, 1950 m. priskirta naujam Vabalninko rajonui. Panaikinta 1954 m. gegužės 25 d. prijungiant prie Sodelių apylinkės.
Slabada (Obeliai)
Slabada – kaimas Rokiškio rajono savivaldybėje, 3 km nuo Obelių.
Nkana FC
Kitvės „Nkana“ – Zambijos futbolo klubas iš Kitvės. Šis straipsnis apie futbolo ekipą, kuri rungtyniavo aukščiausioje šalies lygoje. Angliškuose šaltiniuose žinomas kaip Nkana Football Club. Namų rungtynes žaidžia Nkanos stadione, talpinančiame 10 tūkst. žiūrovų.
Istorija
Klubo ištakos siekia 1932 m. Daugakartiniai šalies čempionai ir futbolo taurių laimėtojai. Atstovavo Zambijai Afrikos žemyno turnyruose.
McFly
McFly – britų poproko grupė, išgarsėjusi 2004 m. Grupę sudaro Tom Fletcher (pagrindinis vokalistas ir gitaristas), Danny Jones (pagrindinis vokalistas ir gitaristas), Dougie Poynter (vokalistas ir bosistas) ir Harry Judd (būgnininkas ir kartais vokalistas). Ši grupė išgarsėjo, iškart po to, kai grupė Busted pasikvietė juos į savo turą 2004 m. kovą. Grupės pavadinimas kilęs iš filmo „Atgal į ateitį“.
„McFly“ debiutinis albumas „Room on the 3rd Floor“ iš karto tapo pirmuoju Jungtinės Karalystės albumų topuose, o vėliau tapo ir platininiu. Antrasis albumas buvo „Wonderland“. Po jo, 2006 m. Kanadoje ir JAV buvo išleistas rinkinys „Just My Luck“. Tais pačiais metais išleistas dar vienas, jau 3-iasis studijinis albumas „Motion in the Ocean“, o dar vėliau „All the Greatest Hits“. 2008 m. grupė išleido 4-ąjį studijinį albumą „Radio:ACTIVE“. 2009 m. grupė oficialiai patvirtino, kad jau pradėjo darbus prie penktojo studijinio albumo.
„McFly“ taip pat pasirodė 2006 m. romantinėje komedijoje „Tokia jau mano dalia“, kurioje vaidino Lindsay Lohan ir Chris Pine.
Andoros futbolo varžybos 2022–2023 m.
Andoros futbolo varžybos 2022–2023 m.
Tiesioginis apdorojimas
Tiesioginis apdorojimas (angl. Straight-through processing, STP) - tai nepertraukiamo, visiškai automatizuoto informacijos apdorojimo procesas. Pirminiai duomenys gali būti generuojami automatinėmis sistemomis arba įvedami rankiniu būdu, tačiau vėlesnis duomenų perdavimas ir apdorojimas yra visiškai automatinis. Siauresne prasme STP technologija reiškia, kad finansų brokerių įmonė veikia kaip automatizuotas tarpininkas tarp klientų ir išorinės rinkos. Klientų pavedimai automatiškai persiunčiami sandoriams išorinėje rinkoje arba pagrindinei sandorio šaliai.
Sandoriai
STP buvo sukurtas prekybai akcijomis 1990-ųjų metų pradžioje Londone, siekiant automatizuotai apdoroti vertybinių popierių rinkas. Anksčiau atliekant mokėjimus visada reikėjo rankinio darbo. Šis procesas dažnai užtrukdavo kelias valandas. Be to, dėl papildomo žmogaus įsikišimo didėjo klaidų rizika. Naudojant STP, pinigų ar vertybinių popierių sandorius galima apdoroti ir sudaryti tą pačią dieną. Dėl įvairių priežasčių mokėjimai vis dar gali būti ne STP.
Privalumai
Visapusiškai įgyvendinus STP, turto valdytojai gali gauti naudos, pavyzdžiui, sutrumpinti apdorojimo ciklus, sumažinti atsiskaitymų riziką ir sandorių sąnaudas. Kai kurie pramonės analitikai mano, kad 100 % automatizavimas yra nepasiekiamas tikslas. Vietoj to jie propaguoja idėją didinti vidinės STP lygį įmonėje, skatindami įmonių grupes dirbti kartu, kad pagerintų sandorių informacijos automatizavimo kokybę tarpusavyje, dvišaliu pagrindu arba kaip naudotojų bendruomenė (išorinė STP).
L.A. Noire
L. A. Noire – kompiuterinis veiksmo žaidimas, sukurtas bendrovės „Team Bondi“ ir išleistas „Rockstar Games“. Žaidimas buvo išleistas 2011 m. gegužės 17 d. Playstation 3 ir Xbox 360 konsolėms, o Microsoft Windows versija pasirodė tų pačių metų lapkričio 8 d.
Žaidimo stilius ir siužetas turi film noir elementų bei yra paremti tikromis bylomis, kurios 1947 metais buvo skelbiamos Los Andželo žiniasklaidoje. Žaidime naudojama išskirtinė spalvų paletė, o žaidėjas taip pat turi galimybę žaidimo vaizdą paversti nespalvotu. Įvairūs siužeto elementai turi užuominų ir iš kitų detektyvinių istorijų – „The Naked City“, „Kinų kvartalo“, „Neliečiamųjų“, „Juodosios Dalijos“ ir „Los Andželo paslapčių".
„L.A. Noire“ žymus tuo, kad žaidimo kūrime buvo panaudota australų kompanijos „Depth Analysis“ sukurta technologija „MotionScan“, kuria veikėjus vaizduojantys aktoriai buvo filmuojami su 32 kameromis, kurios įrašinėjo veido išraiškas iš visų kampų. Technologija yra svarbi žaidimo tardymo mechanikai, kadangi žaidėjai turi nagrinėti įtariamųjų reakcijas, norėdami atpažintų melą nuo tiesos. „L.A. Noire“ buvo pirmasis pasaulyje kompiuterinis žaidimas, rodytas Tribekos filmų festivalyje. Iš karto po jo išleidimo žaidimas sulaukė didžiulio pripažinimo dėl aukštos kokybės siužeto pasakojimo ir veido animacijų technologijos.
Iki 2012 m. vasario mėn. buvo parduota apie 5 mln. žaidimo kopijų.
Kačergai
Kačergai – kaimas Molėtų rajono savivaldybėje.
Istorija
1655 m. minimas Videniškių bažnyčios krikšto metrikų knygoje. Gyveno Juozapas Kačerga. 1700 m. Molėtų bažnyčios krikšto knygoje – Kačergiškės.
Šiaurės Airijos futbolo varžybos 1917–1918 m.
Šiaurės Airijos futbolo varžybos 1917–1918 m.
1917–1918 m. Airijos taurė
Šiaurės Airijos futbolo taurė ( – „Airijos taurė“) vyksta nuo 1880 metų.
Podebradų Švč. Mergelės Marijos Ėmimo į Dangų bažnyčia
Kutna Horos kalnakasių istorija
Bažnyčia yra atokiau nuo senamiesčio, kitame Labės krante, toje vietoje, kur buvo 1496 m. nukirsdinti 10 Kutna Horos kalnakasių sukilimo vadų. Kadangi pagal tuometinius įstatymus nebuvo galima nukirsdinti daugiau sukilėlių, likusieji trys buvo nuvežti nukirsdinimui į Kršivoklato pilį. Bet iš jų vienas išsigelbėjo pabėgdamas ir informavo tuometinį valdovą Vladislovą Jogailaitį. Tada pabėgelis buvo išskirtinio teismo reabilituotas, o tikrieji nesankcijuotos egzekucijos kaltininkai nubausti.
thumb|left|Memorialinis „Kalnakasių“ ąžuolas Užtiltėje
Kutna Horos kalnakasiai XV a. pab. dažnai buvo engiami. Iždininkai jiems nesąžiningai sumažindavo atlyginimus, versdavo vis ilgiau ir sunkiau dirbti, o kalnakasiai nesulaukdavo teisingumo nei vietoje, nei Prahoje. 1494 m. jie sukilo prieš perkmistrus, bet buvo pasiektas susitaikymas. Tačiau kalnakasių padėtis negerėjo, ir 1496 m. jie vėl sukilo, kai Vladislovas Jogailaitis buvo išvykęs iš karalystės. Tais metais liepos 13 d. 6000 ginkluotų kalnakasių šturmavo Špimberko kalvą prie Kanko. Galiausiai, jiems prižadėjus teisingą teismą, jie pasidavė. 13 vadų buvo suimti ir kankinti Podebraduose, o vietos etmonas, kuris galimai buvo Kutna Horos iždininkų buvo papirktas, vietoj žadėto užtarimo nusiuntė karaliui laišką, kur sukilėliams suvertė visą kaltę. Remiantis šiuo laišku, karalius liepė sukilėlių vadus nubausti. Rugpjūčio 5 d. kalnakasiams buvo pranešta, kad yra nuteisti myriop. Anot dokumentų, miesto budelis atsisakė nukirsdinti nekaltuosius, todėl pasidarbuoti turėjo pilies budelis. Pasak legendos, jam kirsdinant nuteistuosius, kraujas taškėsi ant seno ąžuolo šakų. 10 kūnų buvo palaidoti į paruoštą duobę (vėliau ten pastatytas nedidelis akmens paminklas – prie pietrytinio dabartinės bažnyčios krašto). Kai Vladislovui Jogailaičiui buvo apie tai pranešta, jis rugsėjo 4 d. iš Vengrijos nusiuntė įsakymą pradėti nepaprastajį teismą kaltininkams nubausti ir nukirsdintuosius išteisinti. Pagal padavimus, ąžuolas užsikretė („nuo kraujo“) kažkokia liga, kad nuo to laiko jo gilės buvo skersai dryžuotos taip, kad atrodė kaip nukirsdinti kalnakasiai su jų šalmais. Žmonės tikėjo jų magiškosiomis savybėmis ir saugojo juos kaip talismanus (kelios gilės turėtų būti išsaugotos Palabio muziejuje Podebraduose). Į šį įsimintiną ąžuolą 1777 m. trenkė žaibas ir tas stipriai apdegė. Dėl to ąžuolas galutiniai pražuvo 1784 m.
Bažnyčios istorija
thumb|Bažnytelės portalas thumb|left|Vidus Pastatyta 1516 m. kaip medinė, Prahos miestiečio Andriejaus Prachoveco (Ondřej Prachovec) rūpesčiu. Ją 1634 m. švedai sugriovė. Jos vietoje 1665–1666 m. buvo pastatyta vienanavė ankstyvo baroko stiliaus mūrinė bažnyčia su barokiniu inventoriumi. Imperatorius Juozapas II 1784 m. liepė bažnyčią naikinti, o inventorių išparduoti iš varžytinių. Tačiau jau po kelių metų buvo bažnyčia atnaujinta, tiesa, tik kaip kapinių koplyčia. Antroje XIX amžiaus pusėje buvo bažnyčia (įskaitant interjerą) pertvarkyta pseudogotikiniu stiliumi. Įėjimas per pseudogotikinį portalą su Mergelės Marijos ėmimo į dangų reljefu (autorius: Bohuslav Schnirch, 1898 m.) virš durų. Langai – pseudogotikiniai su fugūriniais piešiniais ir vitražais (autorius: Adolf Liebscher). Neogotikinį altorių bei sakyklą sukurė Josef Kastner ir jo mokiniai.
1921–1937 metais bažnyčia leista panaudai Čekoslovakijos bažnyčiai (kuri vėliau persikelė į naują pastatą mieste, kiek arčiau geležinkelio stoties). 1964 m. buvo panaikintas įšventinimas, pastatas perėjo miesto nuosavybėn. Inventorių perėmė Podebradų Palabio muziejus. Bažnyčia būna atidaryta tik esant progoms. Naudojama jaunavedžių vestuvių apeigoms.
Aplinka
thumb|Varpinė thumb|left|Komenskio šulinys thumb|Paminklinis stulpas su Šv. Mergelės Marijos Šventakalniškės skulptūra
Šalia bažnyčios (kitos Esperanto alėjos pusėje) stovi medinė keturkampė varpinė su mūriniu pirmu aukštu. Stogas – malksnų. Ankščiausiai paminėta 1516 m. 1921 m. varpine apgadino gaisras, bet tais pačiais metais buvo atnaujinta. Šalia varpinės yra Komenskio šulinys. Jis yra istorinio geležingo šaltinio vietoje. Jį 1624 m. minėjo Janas Amosas Komenskis. Nuo 1965 m. šulinys saugomas kaip kultūrinio paveldo objektas. Raudono vandens (nuspalvinto geležies hidroksidų priemaišomis) šaltinio atradimas davė peno legendoms apie į paviršių besiveržantį kalnakasių kraują. Geležingas vanduo buvo laikytas gydančiu, todėl ten 1722 m. pradėjo veikti geležingo vandens kurortas. Šulinys yra virš 3 metrų gylio ir 150 cm skersmens. Iš kitos varpinės pusės yra nedidelis tvenkinys, vadinamas Jordanu. Jame auginami ir rudenį tinklais žvejojami karpiai. Toje pačioje Esperanto alėjos pusėje, kaip ir bažnyčia stovi Paminklinis stulpas su Šv. Mergelės Marijos Šventakalniškės skulptūta. Buvo 1758 m. pastatytas Podebradų užgrobimo nuo Prūsų kariuomenės išvengimo garbei. Nuo 1965 m. saugomas kaip kultūrinio paveldo objektas.
Louis Charles Antoine Desaix
Lui Šarlis Antuanas Dezė (1768 m. rugpjūčio 17 d. Ayat-sur-Sioule – 1800 m. birželio 14 d. prie Marengo) – divizijos generolas (1793 m.), Napoleono karų dalyvis, vienas geriausių Napoleono Bonaparto karvedžių.
Biografija
1792–1797 m. kovėsi Reino armijos gretose. Būdamas labai narsus, greitai darė karjerą. Pišegriu prie Lauterburgo tiesiog mūšio lauke paskyrė Dezė brigados generolu. Nuo 1796 m. vadovavo Moro armijos centrui, nuo 1797 m. – Reino armijos centrui. 1798 m. kartu su Napoleonu Bonapartu dalyvavo Egipto ekspedicijoje, vadovavo divizijai.
thumb|180px|Dezė statula [[Klermonas-Feranas|Klermon-Ferane]]
1800 m. grįžo į Prancūziją ir iš karto Bonaparto buvo iškviestas žygiui į Italiją. Išgirdęs artilerijos kanonadą, Dezė su savo kareiviais įsiveržė į mūšio lauką prie Marengo. Taip jis išgelbėjo mūšį, kurį Napoleonas jau buvo bepralaimįs. Būtent tame mūšyje L. Dezė ir žuvo, kai jį kliudė muškietos šūvis. Dezė buvo geras Bonaparto draugas, po šių kautynių, švęsdamas vieną iš didžiausių savo gyvenime triumfų, Bonapartas su ašaromis pasakė: „Kokia puiki būtų ši diena, jeigu aš šiandien galėčiau apglėbti Dezė“- Kodėl man negalima verkti?… – suaimanavo Napoleonas mūšio įkarštyje, kai jam pranešė, kad Dezė ką tik nukrito nuo žirgo negyvas.
Bimbirinis
Bimbirinis – ežerėlis Lietuvoje, Ignalinos rajone, 5 km į šiaurės rytus nuo Dūkšto miesto. Ežero ilgis iš šiaurės į pietus – 0,16 km, plotis – iki 0,05 km. Altitudė 176,2 m. Krantai žemi, plačiai užpelkėję – ežerėlis telkšo ~ 8 ha dydžio pelkėje. Pakrantėse plyti pievos, krūmynai, dirbami laukai. Iš šiaurės į pietus ežerėlį prateka upelis link Dysnų ežero intako Parsvytės. Šalia įsikūręs Gerkonių kaimas.
ASM Oran
ASM Oran, ASMO Oran arba Association Sportive Madinet d'Oran – Alžyro futbolo klubas, įsikūręs Orane.
Louis Charles Antoine Desaix
Biografija
Napoleonas Bonapartas jį laikė vienu geriausių Prancūzijos karo vadų. Sakoma, kad tai vienas iš dviejų atvejų, kad kariai matė verkiantį Napoleoną Bonapartą. Antrą kartą tai buvo kai 1809 m. žuvo jo kitas maršalas Žanas Lanas.
ASM Oran
Istorija
Klubo ištakos siekia 1933 m. Rungtyniavo aukščiausioje lygoje. 1990–1991 m. sezone iškovojo antrą vietą. Vėliau pakartoti tokio pasiekimo nebepavyko. Netrukus iškrito į žemesnį divizioną. 1995 m. tapo Antros lygos nugalėjais ir vėl žaidė stipriausioje šalies lygoje.
Lebeniškių apylinkė
Lebeniškių apylinkė – Lietuvos TSR administracinis-teritorinis vienetas šiaurės Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Vabalninko valsčiuje, 1950 m. priskirta naujam Vabalninko rajonui. Panaikinta 1954 m. gegužės 25 d. prijungiant prie Sodelių apylinkės ir Strazdžių apylinkės.
Daubariškiai (Molėtai)
Daubariškiai – kaimas Molėtų rajono savivaldybėje.
Dinamo FK Samarqand
Samarkando „Dinamo“ futbolo klubas arba Dinamo futbol klubi – Uzbekijos futbolo klubas iš Samarkando. Namų rungtynes žaidžia „Dinamo“ stadione, kuris talpina 16 tūkst. žiūrovų.
Daubariškiai (Molėtai)
Istorija
1655 m. minimas Videniškių bažnyčios krikšto metrikų knygoje. 1838 m. Giedraičių bažnyčios Status animarum knygoje minimas Daubariškių palivarkas.
Dinamo FK Samarqand
Istorija
Klubas įkurtas 1960 m. Žaidė uzbekų Superlygoje. Geriausias pasiekimas yra 4 vieta (2000 m.). Tais pačiais metais pasiekė šalies futbolo taurės finalą, kuriame pralaimėjo. Vėliau klubui atėjo sudėtingi laikai ir prarado vietą Superlygoje ir kurį laiką žaidė žemesniame divizione.
2022 m. vėl rungtyniavo Superlygoje.
Sudėtis (2019 m.)
Atnaujinta; 2019 m. lapkričio 14 d.
1988 m. Lietuvos šachmatų čempionatas
'''1988 m. Lietuvos šachmatų čempionatas''' – tai 55-asis Lietuvos vyrų ir 41-asis Lietuvos moterų šachmatų čempionatai.
Lietuvos vyrų šachmatų čempionatas
55-asis Lietuvos vyrų šachmatų čempionatas vyko 1988 m. balandžio 7 – gegužės 3 dienomis Vilniuje.
Čempionate žaidė 14 dalyvių: vienuolika vilniečių, du žaidėjai iš Kėdainių ir vienas iš Kauno, Iš praėjusio čempionato prizininkų nedalyvavo tik A. Ivanovas, kuris jau nebegyveno Lietuvoj.
Turnyro pradžia
Pirmajame rate penkios partijos baigėsi rezultatyviai. Iš jų, dvi partijas laimėjo baltosioms ir trejas – juodosioms figūroms vadovavę žaidėjai: Donatas Daugėla nugalėjo Gediminą Rastenį, Gintautas Piešina – Laimoną Kudžmą, o Rimvydas Survila nusileido Emiliui Šlekiui, Šarūnas Šulskis – Kęstučiui Kaunui, o Donatas Lapienis – Vidmantui Mališauskui. Dvi partijos: Darius Ruželė – A. Bandza, V. Majorovas – D. Zagorskis baigėsi taikiai.
Antrajame rate baltiesiems sekėsi geriau: jie laimėjo tris partijas: D. Zagorskis įveikė D. Lapienį, E. Šlekys – G. Piešiną, Daugėla – R. Survilą ir tik vienoje – L. Kudžma pralaimėjo D. Ruželei. Trejose partijose: G. Rastenis – V. Mališauskas, K. Kaunas –V. Majorovas, A. Bandza – Š. Šulskis buvo pasirašytos taikos sutartys.
Trečiajame rate keturi susitikimai: R. Survila – G. Rastenis, Š. Šulskis – l. Kudžma, V. Majorovas – A. Bandza, ir D. Lapienis – K. Kaunas baigėsi lygiosiomis. Tris likusius susitikimus: G. Piešina – D. Daugėla, D. Ruželė – E. Šlekys, V. Mališauskas – D. Zagorskis laimėjo baltieji.
Ketvirtasis ratas buvo dar atkaklesnis, nes varžovai vienas kitam nenusileido net penkiose partijose: G. Rastenis – D. Zagorskis, K. Kaunas – V. Mališauskas, L. Kudžma – V. Majorovas, D. Daugėla – D. Ruželė, R. Survila – G. Piešina, kuriose buvo užfiksuotos lygiosios. Dviejuose, rezultatyviai pasibaigusiuose susitikimuose, A. Bandza įveikė D. Lapienį, o E. Šlekys pralaimėjo Š. Šulskiui. Po keturių ratų buvo du lyderiai: D. Ruželė ir V. Mališauskas, surinkę po 3 taškus. Pustaškiu atsilikę buvo dar keturi žaidėjai: K. Kaunas, A. Bandza, D. Daugėla ir G. Piešina.
Po 7 ratų
Po 7 ratų vienvaldžiu lyderiu tapo vilnietis G. Piešina – 5 taškai iš 7 galimų. Pustaškiu mažiau turėjo dar du vilniečiai V. Mališauskas ir D. Ruželė, bet juos pavyti galėjo vilnietis V. Majorovas, surinkęs 3,5 taško.
Po 10 ratų
Po 10 ratų vienvaldžiu lyderiu, surinkęs 7,5 taško, tebebuvo G. Piešina. Du artimiausi jo varžovai: V. Majorovas ir D. Ruželė buvo atsilikę tašku. Toliau sekė po 5,5 taško turinčių keturių žaidėjų grupė: K. Kaunas, D. Daugėla, D. Zagorskis ir V. Mališauskas.
Paskutinis ratas
Paskutiniame -tryliktajame rate kovoje dėl prizinių vietų svarbūs buvo V. Mališausko – su V. Majorovu, K. Kauno – su D. Ružele ir A. Bandzos – su G. Piešina susitikimai. Pirmajame – V. Mališauskui, žaidusiam baltaisiais, norint tapti prizininku, reikėjo pergalės, o V. Majorovo užduotis buvo paprastesnė – jam pakako lygiųjų. Pergalės atveju V. Majorovas galėjo užimti ir pirmąją vietą, bet ši partija baigėsi lygiosiomis.
Kitame K. Kauno – D. Ruželės susitikime, juodieji laimėjo ir D. Ruželė, surinkęs 8,5 taško, pasivijo pirmaujančius. Kai į prizines vietas nepretendavęs A. Bandza, baltosiomis, įveikė lyderį G. Piešiną, tai paaiškėjo, kad trys geriausiai čempionate pasirodę dalyviai: G. Piešina, V. Majorovas, D. Ruželė, surinko po lygiai taškų (po 8,5). Vietos tarp jų buvo paskirstytos pagal turnyre pasiektus papildomus rodiklius.
Kituose susitikimuose: E. Šlekys įveikė D. Daugėlą, o L. Kudžma – R. Survilą, lygiosiomis pasibaigė partijos: D. Lapienis – G. Rastenis ir D. Zagorskis – Š. Šulskis.
Rezultatai
Nepaisant pralaimėjimo paskutiniame rate, meistras Gintautas Piešina penktąjį kartą tapo Lietuvos šachmatų čempionu. Vitalijus Majorovas liko antroje vietoje. Pukiai finišavęs (laimėjo paskutines dvi partijas), kandidatas į meistrus Darius Ruželė pelnė bronzą. Be to, čempionate jis įvykdė ir šachmatų meistro normą. Ketvirtas buvo meistras V. Mališauskas (8 tšk.), penktas – kandidatas į meistrus E. Šlekys, šeštas – meistras A. Bandza. Visi vilniečiai.
Lietuvos moterų šachmatų čempionatas
41-asis Lietuvos moterų šachmatų čempionatas vyko Šiauliuose, 1988 m. vasario 5 – vasario 22 d.
Jame žaidė 13 šachmatininkių: penkios vilnietės, trys šiaulietės, dvi šachmatininkės iš Vilkaviškio ir po vieną žaidėją iš Kauno, Panevėžio ir Plungės. Iš 1987 m. metų čempionato prizininkių savo titulo negynė praėjusių metų čempionė L. Domarkaitė. Čempionate nedalyvavo E. Epštein, kuri tuo metu nebegyveno Lietuvoje.
Moterų čempionato eiga
Lietuvos čempionate nugalėjo šiaulietė Renata Domkutė, surinkusi 8,5 taško iš 12 galimų. Toliau sekė trys šachmatininkės surinkusios po 7,5 taško. Sidabras atiteko vilnietei R. Kaunaitei-Feofanovienei, bronza – panevėžietei A. Abromaitytei, o kaunietei D. Marčiukaitytei atiteko ketvirtoji vieta. Čempionės sesuo, praėjusių metų šachmatų čemionato sidabro medalininkė, V. Domkutė liko 8-a (6 tšk.).
Eskvinas (Vesekso karalius)
Eskvinas (m. 676 m.) – Vesekso karalius (674–676 m.), Kenfuso sūnus.
Biografija
Eskvinas, tikėtina, nebuvo vienintelis Vesekso valdovas tuo laiku. Matyt, po Kenvalo mirties prasidėjo dešimties metų pilietinis karas, kada Veseksą vienu metu valdė keli žmonės. Beda vadina juos „smulkiais karaliais.“
Eskvinui pavyko sustabdyti mersiečių antplūdį į Veseksą. 675 metais jis sumušė Mersijos karalių Vulfherą prie Bidanchefordo. Tačiau Eskvinas greitai tapo tuo metu Vesekse vyravusios nesantaikos auka.
Glapa
Glapa (žuvo 560 m.) – Bernicijos karalius (559–560 m.) iš Indigų dinastijos. thumb|left|Šiaurės Britanija 547–685 metais Glapa, karaliaus Idos sūnus, 559 metais soste pakeitė savo tėvą. Jis valdė keliolika mėnesių, ir matyt, žuvo grumtynėse su vietiniais britais. Sostą paveldėjo jo brolis Ada.
Citrinžolė
Citrinžolė (Cymbopogon) – miglinių (Poaceae) šeimos žolinis daugiametis augalas. Citrinžolių genčiai priklauso 52 (ar 55) rūšys, kilusios iš Senojo pasaulio tropinių sričių. Dalis citrinžolių rūšių pasižymi maloniu, citriną primenančiu kvapu ir yra naudojamos įvairioms reikmėms.
Citrinžolės auga dideliais kupstais – lapai išilgi, linijiški, gali siekti 1,5–2 m ilgį. Lapų makštys mėsingos, jose susikaupę daug kvapiųjų medžiagų.
Citrinžolės savaime auga bei yra auginamos daugelyje tropinių kraštų (Pietų ir Pietryčių Azijoje, Artimuosiuose Rytuose, Afrikoje, Lotynų Amerikoje). Iš augalo lapų taisoma arbata, jie dedami kaip prieskonis į mėsos, žuvies, jūros gerybių patiekalus, sriubas. Citrinžolių aliejus veikia prieš grybus ir pelėsius, atbaido uodus ir kai kuriuos kitus kenkėjus, vilioja bites. Citrinžolių aliejaus dedama į muilus, šampūnus, vabzdžius atbaidančius mišinius. Citrinžolių aliejumi Pietų Indijoje nuo seno tepti palmių lapų rankraščiai. Citrinžolės pasižymi vaistinėmis savybėmis – turi raminamąjį poveikį, atpalaiduoja raumenis, mažina nerimą.
Rūšys
Svarbiausios citrinžolių rūšys:
Asamo kalnai
thumb|250px|Asamo kalnai: [[Khasių kalnai Meghalajoje]]
Asamo kalnai arba Šilongo plynaukštė – kalnų masyvas šiaurės rytų Indijoje, Meghalajos ir Asamo valstijose. Tęsiasi iš vakarų į rytus ~350 km, plotis ~100 km. Iškyla iki 1963 m aukščio. Asamo kalnus sudaro pati Šilongo plynaukštė ir ją supantys Mikiro, Rengmos, Garo, Khasių ir Džaintijos kalnai.
Kalnai susidarę iš prekambro gneisų, kristalinių skalūnų, granito. Suskaidyti sprūdžių, smarkiai paveikti erozijos.
Asamo kalnai, aukštai iškylantys virš Brahmaputros lygumų sulaiko vasaros musonus, todėl jų pietiniams šlaitams tenka itin daug drėgmės – ~4000 mm kritulių (Čerapundžiyje – apie 12 000 mm). Kalnus dengia krūmynai, drėgnieji atogrąžų miškai.
Tikrosios žmogbeždžionės
Tikrosios žmogbeždžionės (Homininae) – primatų (Primates) būrio pošeimis. Tai stambūs, be sėdimųjų trynių primatai. Šiam pošeimiui priskiriama ir žmonių (Homo sapiens) rūšis. Šiame pošeimyje iki šių dienų yra išlikusios 5 tikrųjų žmogbeždžionių rūšys: lygumų gorilos, kalnų gorilos, mažosios šimpanzės, paprastosios šimpanzės ir žmonės. Anot tyrinėjančių tikrųjų žmogbeždžionių evoliuciją, pošeimio tribos ėmė skirtis ne anksčiau kaip apie prieš 8 milijonus metų.
Tikrųjų žmogbeždžionių (Homininae) pošeimio klasifikacija
Žemiau tikrųjų žmogbeždžionių (Homininae) pošeimio klasifikacija pagal tribas, potribius, gentis, rūšis ir porūšius. Kryželiu (†) pažymėtos išnykusios tribos, potribiai, gentys, rūšys ir porūšiai:
Punios piliakalnis
Punios piliakalnis (dar žinomas kaip Margio kalnas) – piliakalnis Alytaus rajone, šalia Punios kaimo, Nemuno dešiniajame krante, prie Punelės upelio žiočių. Įeina į Nemuno kilpų regioninį parką.
Istorija
Manyta, kad ant Punios piliakalnio galėjusi stovėti legendinio kunigaikščio Margirio Pilėnų pilis, tačiau dabar ji lokalizuojama Žemaitijoje. Vis tik piliakalnio papėdėje pastatytas paminklinis akmuo su Maironio eilėmis Margirio atminimui.
Budrių ežeras (Ignalinos r.)
Budrių ežeras – ežeras Lietuvoje, Ignalinos rajone, 3,5 km į pietryčius nuo Ceikinių. Ežero ilgis iš šiaurės vakarų į pietryčius – 0,22 km, plotis – iki 0,09 km. Altitudė 165,5 m. Krantai neaukšti, vietomis pelkėti. Rytinėje pakrantėje auga miškelis, kitur daugiausia plyti pievos, krūmai. Šiaurės vakaruose išteka upelis link K-5-2 upelio (Kančioginos upės baseinas). Prie ežero įsikūrę Budrių ir Giriniškių kaimai (abu nebegyvenami).
1. FC Wülfrath
Viulfrato FC – Vokietijos futbolo klubas, įkurtas Viulfrate susijungus SV Flandersbach (1927 m.), Sportfreunde Schlupkothen (1929 m.) ir SSG Wülfrath (1938 m.) klubams.
Tolkūnų apylinkė
Tolkūnų apylinkė sovietmečiu buvo:
Natiškių apylinkė
Natiškių apylinkė – Lietuvos TSR administracinis-teritorinis vienetas šiaurės Lietuvoje.
Slabada (Švenčionys)
Slabada – buvęs viensėdis Švenčionių rajono savivaldybėje, 13 km į pietvakarius nuo Labanoro, Labanoro girioje, netoli Slabados Molėtų rajone.
Dandė
Dandė  – upė šiaurinėje Angoloje; jos ištakos yra Krištolo kalnuose. Įteka į Atlanto vandenyną ties Barra do Dande vietove (Bengo provincija). Teka pro Kašito miestą, taip pat Uižės provinciją. Upės ilgis siekia 285 km. Dandės žemupyje (paskutiniuose 30 km) susidariusi salpa, esama keleto nedidelių ežerų (tarp jų – Sungue, Ibendua, Morima). Įrengta Mabubas užtvanka; hidroelektrinės galia – 17,8 MW, tai svarbus energijos šaltinis šiaurinėje Angoloje.
Šiaurės Airijos futbolo varžybos 1916–1917 m.
Šiaurės Airijos futbolo varžybos 1916–1917 m.
1916–1917 m. Airijos taurė
Šiaurės Airijos futbolo taurė ( – „Airijos taurė“) vyksta nuo 1880 metų.
Italų-romanų kalbos
280px|thumb|right|Italų–romanų kalbos Italų–romanų kalbos – vienas iš romanų kalbų pogrupių,   priskiriamas vakarų romanų kalboms, bet pasižymintis ir kai kuriais rytų romanų kalbų bruožais.
Italų–romanų kalboms priklauso:
Kai kurie kalbininkai italų–romanų kalboms priskiria retoromanų kalbas.
Italų–romanų kalbas klasifikuoti sudėtinga dėl to, kad atskirų kalbų kilmė faktiškai yra skirtinga. Šiaurės Italijos tarmės panašiausios į oksitanų–romanų kalbas, o Pietų Italijos kalbos turi daugybę jas su rytų romanų kalbomis jungiančių ypatybių. Bendrinė italų kalba pasižymi tiek vakarų, tiek rytų romanų kalbų ypatybėmis.
SliTaz
SliTaz GNU/Linux – lengvasvoris Linux platinimas paketas. Ši distribucija yra tinkama naudoti tiek naujuose, tiek senesnę aparatinę įrangą turinčiuose kompiuteriuose. SliTaz platinamojo paketo vystytojų bendruomenė yra išleidusi šios distribucijos Live USB leidimą.
Peyton Reed
Peitonas Takeris Ridas (, g. ) – JAV režisierius.
Jis labiausiai žinomas dėl komedinių filmų, tokių kaip Smarkuolės (2000 m.), Šalin meilę (2003 m.), Išsiskyrimas (2006 m.), Jis sako „Taip!“ (2008 m.), taip pat superherojų filmo „Skruzdėliukas“ ir jo tęsinių.
Henrikas Strolis
Henrikas Strolis (g. 1979 m. balandžio 23 d.) – Lietuvos amerikietiško biliardo (pulo) žaidėjas.
Antapusnė (Giedraičiai)
Istorija
1656 m. kaimas minimas Videniškių bažnyčios krikšto metrikų knygoje. 1838 m. Giedraičių bažnyčios Status animarum knygoje minimas Antapusnės palivarkas.
Slabada (Trakai)
Gyventojai
thumb|left|240px|Įvažiavimas kaiman
Valentina Nappi
Valentina Napi (g. 1990 m. lapkričio 6 d. Skafatis) – italų pornografinių filmų aktorė. Kiti jos naudojami pseudonimai – Naomi, Valentina Noon, Valentina N..
Biografija
Yra baigusi Salerno meno mokyklą, studijavo dizainą universitete. Yra parašiusi keletą straipsnių apie vyrų ir moterų padėtį šiuolaikinėje visuomenėje, dalyvavusi filosofijos festivalyje, dėl to kartais vadinama „intelektualiąja pornožvaigžde“. .
Pornografiniame filme ji debiutavo 2011 m., kuomet pati parašė elektroninį laišką žinomam šio žanro italų aktoriui ir režisieriui Rocco Siffredi, su kuriuo kartu ir nusifilmavo.
2012 m. birželį buvo žurnalo „Playboy“, o 2013 m. lapkritį – „Penthouse“ Valentina buvo Italijos leidinio Mėnesio mergina.
2018 m. apie ją buvo sukurtas dokumentinis filmas „Io sono Valentina Nappi“ (liet. „Aš esu Valentina Napi“).
Apdovanojimai
right|thumb|170px right|thumb|170px right|thumb|170px
Daržinėlė
Daržinėlė – ežeras Lietuvoje, Ignalinos rajone, Ignalinos miesto pietrytiniame pakraštyje, Ažušilės kraštovaizdžio draustinyje. Ežero ilgis iš šiaurės vakarų į pietryčius – 0,41 km, plotis – iki 0,15 km. Altitudė 166,6 m. Krantai žemi, pelkėti, tik šiaurrytinis krantas aukštesnis. Pakrantės kalvotos, aukštos, ypač šiaurinė pakrantė. Ežerą iš visų pusių supa Kalviasalio miškas. Iš pietryčių į šiaurės vakarus ežerą prateka Laukojo ežero intakas Rudinė (Žeimenos upės baseinas).
Išvada
Išvada – loginio samprotavimo būdu gaunamas hipotezės patvirtinimas arba paneigimas, sudaromas iš kitų teiginių (prielaidų) ir turintis naujų žinių. Išvestinės žinios gaunamos neatsižvelgiant į patirtį. Išvada gali būti sudaroma iš kelių teiginių, pavyzdžiui, senovės graikų filosofai apibrėžė daugybę silogizmų (išvada, sudaroma iš trijų teiginių). Vienas iš silogizmo pavyzdžių:
Išvados teisingumas priklauso nuo tikslaus loginio dėsnių taikymo ir nuo teiginio teisingumo (nors atsitiktinai iš klaidingų teiginių taip pat galima gauti teisingą išvadą).
Kinešma
Kinešma  – miestas Rusijoje, Ivanovo srities šiaurėje, ~100 km į šiaurės rytus nuo Ivanovo, Volgos dešiniajame krante, priešais Zavolžską. Rajono centras. Plentai į Jurjevecą, Ivanovą, Navolokus, Kostromą. Geležinkelis į Maskvą per Ivanovą. Yra upių uostas, pro kurį (išvežama medvilnė, mediena, naftos produktai, grūdai). Elektrotechnikos, mašinų (popieriaus pramonės įrenginių), tekstilės (medvilnės, linų), maisto (mėsos), chemijos, statybinių medžiagų pramonė.
Veikia dramos teatras, kraštotyros ir meno muziejai. Kinešmoje yra 11 cerkvių, iš kurių veikia 9; žymiausios – Dievo Motinos Ėmimo į dangų (1745 m.) ir Švč. Trejybės (1836 m.) soborai, Viešpaties Žengimo į dangų cerkvė (1760 m.), Aleksandro Neviškio cerkvė ir kt. Išlikęs bulvaras, XIX a. pab. – XX pr. statiniai.
Istorija
Kinešma rašytiniuose šaltiniuose minima nuo 1429 m., kai ją nusiaubė ir sudegino totoriai. 1616 m. Kinešma tapo apskrities centru, o miesto teisės suteiktos 1777 m. Kinešmą 1871 m. pasiekė geležinkelis iš Maskvos. 2003 m. baigtas statyti tiltas per Volgą.
Guragiai
Guragiai yra semitų kilmės pietų Etiopijos tauta. Jos susidaryme dalyvavo amherai, tigrajai, taip pat kušitai. XV–XVII a. jie pateko į Etiopijos imperiją, vėliau nuo jos atskirti po oromų antpuolio. Guragiai sukūrė nepriklausomas kunigaikštystes, dalis kurių XIX a. vid. sudarė konfederaciją, valdomą čahų. Nuo XIX a. pab. įtraukti į Etiopijos valstybę.
Verčiasi ariamąja ir rankine drėkinamąja žemdirbyste (soros, sorgai, kukurūzai, daržovės, kavamedžiai, abisininės posmilgės, ensetai), gyvulininkyste (galvijai, ožkos, asilai, arkliai, mulai), dalis (pvz., zvajai) užsiima ir žvejyba. Bent ketvirtis guragių gyvena miestuose (Adis Abeboje ir kt.), kur verčiasi prekyba, amatais, samdomu darbu. Turi inteligentijos sluoksnį.
Kaimai padriko plano. Būstas apskritas, iš šakų, dengtas šiaudais. Apranga panaši į amherų.
Socialinė santvarka remiasi giminių klanais, kastinėmis grupėmis, kaimų bendruomenėmis. Svarbus senolių vaidmuo. Aplink gausesnes guragių gentis telkiasi mažesnės, vyksta tautinė savivoka, tuo pačiu didėja asimiliacija su amherais ir lydimasis į etiopų nacionalinė tautą.
Išlikusi tautosaka, mitologija. Pagrindinės dievybės – Vak, Mvejatas, Božė. Yra pasakojimai apie kultūrinius didvyrius, vietų dvasias.
Šalteniai (Molėtai)
Šalteniai – kaimas Molėtų rajono savivaldybėje, prie Verbylos upės Verbylų miške, 2 km į šiaurės vakarus nuo Giedraičių.
Istorija
1656 m. kaimas minimas Videniškių bažnyčios krikšto metrikų knygoje.
Slabada (Marijampolis)
Slabada – kaimas Vilniaus rajono savivaldybėje, 13 km nuo Rudaminos.
FK Surxon
„Surchano“ futbolo klubas arba Surxon futbol klubi – Uzbekijos futbolo klubas iš Termezo.
Namų rungtynes žaidžia Termezo miesto stadione, kuris talpina 6 tūkst. žiūrovų.
Istorija
Klubas įkurtas 1968 m. Žaidė uzbekų Superlygoje. Geriausias pasiekimas 2019 užimta 6 vieta.
Nečisaro nacionalinis parkas
Nečisaro nacionalinis parkas  – saugoma gamtos sritis pietvakarių Etiopijoje, Pietų tautų ir tautelių regione, tuoj į rytus nuo Arba Minčo. Įkurtas 1974 m. ir apima 514 km² plotą.
Parkas apima kalnuotą sritį tarp Čamo ir Abajos ežerų, taip pat savanų ir krūmynų plotus Amaro kalnų pašlaitėse. Žemiausia parko vieta (1108 m) yra prie Čamo ežero, aukščiausia (1650 m) – Tabalos kalnas. Prie Kulfo upės žiočių plyti pelkynės.
Nečisaro nacionaliniame parke gyvena stepiniai zebrai, Granto gazelės, dikdikai, didžiosios kudu, margosios antilopės, krūmyninės kiaulės, Nilo krokodilai, žalieji pavianai, žaliosios markatos, juodnugariai šakalai, seniau būta ir hieninių šunų. Svarbi migruojančių paukščių buveinė.
Parko biologinė įvairovė kenčia nuo ganymo, brakonieriavimo, miškų kirtimo, plantacijų sodinimo.
Kurmiškė (Varėna)
Kurmiškė – kaimas Varėnos rajono savivaldybės šiaurės vakaruose, Merkinės seniūnijoje, 4 km į šiaurės rytus nuo Merkinės. Dalis kaimo įeina į Dzūkijos nacionalinį parką. Per Kurmiškę eina plentas. Šiauriniu pakraščiu teka Nemuno intakas Strauja. Iš vakarų supa Subartonių miškai.
Dainavos apylinkė (Varėna)
Dainavos apylinkė – Lietuvos TSR administracinis-teritorinis vienetas pietų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Varėnos valsčiuje, 1950 m. priskirta naujam Varėnos rajonui. Panaikinta 1954 m. gegužės 25 d. prijungiant prie Barčių apylinkės.
Šiaurės Airijos futbolo varžybos 1915–1916 m.
Šiaurės Airijos futbolo varžybos 1915–1916 m.
1915–1916 m. Airijos taurė
Šiaurės Airijos futbolo taurė ( – „Airijos taurė“) vyksta nuo 1880 metų.
Elfvoldas II
Elfvoldas II (, m. 808 m.) – Nortumbrijos karalius (806–808 m.).
Dėlinis (Ignalinos r., Ignalinos miesto sen.)
Dėlinis arba Diemenas – ežeras Lietuvoje, Ignalinos rajone, Ignalinos miesto pietinėje dalyje. Ežero ilgis iš šiaurės vakarų į pietryčius – 0,29 km, plotis – iki 0,21 km. Altitudė 155,3 m. Vakarinis krantas aukštas, kiti žemesni, apaugę medžiais ir krūmais. Šiaurinėje pakrantėse įsikūrusi sodų bendrija, rytinėje – stovi miesto ūkinės paskirties statiniai, kitose pakrantėse plyti pievos ir krūmynai. Ežeras nenutekantis, priklauso Gavio ežero baseinui (Rudinės upės baseinas).
Elfvoldas II
thumb|left|150px|Britanija 802 metais
Biografija
thumb|left|150px|Elfvoldo II monetos Elfvoldas II užgrobė Nortumbrijos sostą 806 metais nuvertęs Erdvulfą. Valdė dvejus metus, bet po to mirė. Apie Elfvoldo valdymą byloja nedidelis kiekis jo valdymo metu nukaldintų monetų.
Slabadiškė
Slabadiškė – kaimas Švenčionių rajono savivaldybėje, 6 km nuo Kaltanėnų.
Alkūniškiai
Alkūniškiai – kaimas Molėtų rajono savivaldybėje.
Istorija
1656 m. kaimas minimas Videniškių bažnyčios krikšto metrikų knygoje (Alkozoniszki), gyveno Paulius Ivonis.
Dėlinis (Ignalinos r., Ceikinių sen.)
left|120px
Dėlinis – ežeras Lietuvoje, Ignalinos rajone, 2,5 km į pietus nuo Ceikinių. Ežero ilgis iš šiaurės į pietus – 0,19 km, plotis – iki 0,09 km. Altitudė 193,6 m. Krantai aukštoki, sausi, pakrantės kalvotos. Ežerą iš visų pusių supa miškas. Ežeras nenutekantis, priklauso Šventės upės intako Ceikinės baseinui (Žeimenos upės baseinas). Į rytus įsikūrusi dalis Merkmenų kaimo.
Darius Jonušis
Darius Jonušis (g. 1970 m.) – Lietuvos kartingo federacijos prezidentas (nuo 2007 m.), Lietuvos automobilių sporto federacijos viceprezidentas. D. Jonušis dirba BMW vairavimo akademijos instruktoriumi. Anksčiau treniravo Lietuvos autosportininką Kazimierą Vasiliauską. D. Jonušis organizuoja kasmetines tarptautines 1000 km lenktynes Palangoje.
D. Jonušio sūnus Justas Jonušis (g. 2002 m.) yra kartingų sportininkas, lenktyniaujantis Italijoje ART GP komandoje.
Rudnios apylinkė
Rudnios apylinkė – Lietuvos TSR administracinis-teritorinis vienetas pietų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Rudnios valsčiuje, 1950 m. priskirta naujam Varėnos rajonui. Panaikinta 1954 m. gegužės 25 d. prijungiant prie Dubičių apylinkės ir Kaniavos apylinkės.
Rossana Podesta
Biografija
Rozana gimė Tripolyje, tuometinėje Italijos kolonijoje Afrikoje. Po Antrojo pasaulinio karo šeima persikėlė į Romą.
Kine debiutavo 1950 m. Žymiausias jos vaidmuo – 1956 m. amerikiečių sukurtas epas „Helena iš Trojos“, kuriame ji gavo vaidmenį nepaisant to, kad nemokėjo anglų kalbos. Dažniausiai vaidino romantiniuose filmuose bei melodramose, iš kino pasitraukė 1985 m.
1979 m. buvo grožio konkurso „Mis Pasaulis“ žiuri nare.
Iki 1976 m. buvo ištekėjusi už aktoriaus Marco Vicario, susilaukė 2 sūnų: Stefano (scenarijų autorius) ir Francesco (režisierius). Nuo 1981 m. gyveno su alpinistu ir žurnalistu Walter Bonatti (šis mirė 2011 m.)
Keršytojai (filmas)
Keršytojai – 2012 m. JAV mokslinės fantastikos filmas, sukurtas pagal to paties pavadinimo „Marvel“ komiksų superherojų komandą. Filmo scenarijaus autorius ir režisierius yra Joss Whedon. Filmo aktorių ansamblis: Robert Downey Jr., Chris Evans, Mark Ruffalo, Chris Hemsworth, Scarlett Johansson ir Jeremy Renner, kartu su Tom Hiddleston, Clark Gregg, Cobie Smulders, Stellan Skarsgård ir Samuel L. Jackson. Tai yra šeštasis „Marvel Cinematic Universe“ filmas.
Filmas visame pasaulyje uždirbo daugiau nei 1,5 milijardo JAV dolerių, pagerino daugybę rekordų ir tapo trečiuoju pelningiausiu visų laikų filmu išleidimo metu, pelningiausiu 2012 m. filmu ir pirmuoju „Marvel“ filmu, kurio bilietų pardavimai siekė 1 milijardą JAV dolerių. 2017 m. žurnalo „Empire“ apklausoje „Keršytojai“ buvo įtrauktas tarp 100 geriausių visų laikų filmų. Buvo išleisti trys tęsiniai: „Keršytojai: Altrono amžius“ (2015 m.), „Keršytojai: Begalybės karas“ (2018 m.) ir „Keršytojai: Pabaiga“ (2019 m.).
Maren Lundby
Biografija
Savo debiutinėse 2014 m. žiemos olimpinėse žaidynėse užėmė 8-ąją vietą.
2014 m. pasaulio jaunimo čempionate pelnė bronzos medalį. 2015 m. laimėjo pirmąjį pasaulio čempionatų medalį - bronzą mišrių komandų rungtyje.
2016 m. pasaulio taurės etape Rusijoje pirmą kartą pasiekė pergalę.
2018 m. žiemos olimpinėse žaidynėse Norvegijos šuolininkė aplenkė visas varžoves ir tapo pirmąją norvege moterimi laimėjusia šuolių su slidėmis olimpinį auksą.
2019 m. pasaulio čempionate pirmą kartą tapo pasaulio čempione individualioje rungtyje. 2021 m. pasaulio čempionate pelnė keturis medalius: auksą šuoliuose nuo didžiojo kalno, sidabro medalius individualioje ir mišrių komandų varžybose, bei bronzą moterų komandinėje įskaitoje.
Kardamono kalnai (Indija)
thumb|250px|Kardamono kalnai. Perijaro nacionalinis parkas Kardamono kalnai  – kalnų masyvas Indijos pietuose (Keraloje ir Tamilnade), Vakarų Ghatų pietiniame pakraštyje, tarp Anaimalajaus kalnų šiaurėje ir Komorino kyšulio pietuose. Ilgis apie 160 km, aukštis iki 2019 m (Kotaimalajaus kalnas).
Kalnuose vyrauja tropinis musoninis klimatas. Vakarinius Kardamono kalnų šlaitus dengia visžaliai atogrąžų miškai, rytinius – lapus metantys miškai. Driekiasi arbatos, prieskonių (ypač, kardamono), kavos, kaučiuko plantacijos. Įsteigta keletas gamtos rezervatų, Perijaro nacionalinis parkas.
Džiovinimas šaltyje
Džiovinimas šaltyje arba kitaip liofilizacija yra džiovinimas vakuume žemoje temperatūroje (iki -80 °C). Tokiose sąlygose sušalęs vanduo pereina į dujinę būseną, aplenkdama skystąją fazę. Šio proceso metu yra pašalinama daugiau vandens nei įprasto džiovinimo metu, todėl produktai kur kas lengvesni ir pasižymi ilgesniu galiojimo laiku, kuris siekia dvejus metus.
Būtent dėl procese naudojamos žemos temperatūros, džiovinant šaltyje gaunamas aukštos kokybės produktas: išlaikoma originali produkto forma, tūris, išsaugomos aromatinės ir skoninės produktų savybės, vitaminai, o tekstūra tampa puri ir traški.
Džiovinimas šaltyje naudojamas šiose srityse: biologija, biomedicina, maisto pramonė.
Džiovinimo šaltyje etapai
Pilną džiovinimo šaltyje procesą sudaro keturi etapai: apdorojimas, šaldymas, pirminis džiovinimas, antrinis džiovinimas.
Apdorojimas
Šiame etape produktas apdorojamas iki šaldymo. Jį sudaro produkto sukaupimas, formuluotės patikrinimas, aukšto slėgio garų tirpiklio sumažinimas, paviršiaus ploto didinimas.
Šaldymas ir atkaitinimas
Šaldymo etape, medžiaga užšaldoma žemiau temperatūros, kurioje kietoji, skystoji ir dujinė medžiaga gali egzistuoti greta viena kitos. Tai užtikrina sublimacijos, o ne lydymosi proceso vyksmą. Norint padėti greitesniam ir efektyvesniam džiovinimui šaltyje, naudojami didesni ledo kristalai. Iš didesnių ledo kristalų greičiau ištraukiamas didesnis kiekis vandens. Norint gauti didesnius ledo kristalus, produktas turėtų būti lėtai šaldomas arba kelis kartus užšaldomas ir atkaitinamas. Šis etapas yra svarbiausias visame procese, nes šaldymo būdas daro įtaką džiovinimo trukmei, produkto stabilumui ir tinkamai kristalizacijai.
Jautrios sandaros produktai
Yra produktų, kurių ląstelės gali būti pažeisto didelių ledo kristalų, tai kenkia jų tekstūrai ir maistinei sandarai. Tokiu atveju džiovinimas vykdomas labai staigiai ir dideli ledo kristalai nesusiformuoja.
Pirminis džiovinimas
Pirminio džiovinimo metu sumažinamas slėgis ir suteikiamas pakankamas šilumos kiekis, kad ledas sublimuotųsi. Šiame džiovinimo etape sublimuojasi maždaug 95 procentai vandens. Šis etapas lėtas, nes suteikus per daug karščio gali būti iškreipta produkto struktūra. Slėgis kontroliuojamas naudojant dalinį vakuumą. Vakuumas reikalingas pagreitinti lėtą sublimacijos procesą. Vėliau šalti kondensacijos indai suteikia paviršių, ant kurio vandens garai suskystėja ir sukietėja.
Slėgis kontroliuojamas naudojant dalinį vakuumą. Vakuumas reikalingas pagreitinti lėtą sublimacijos procesą. Vėliau šalti kondensacijos indai suteikia paviršių, ant kurio vandens garai suskystėja ir sukietėja.
Džiovinimo šaltyje panaudojimas
Džiovinimas šaltyje sukelia mažiau žalos nei kiti džiovinimo metodai, kurių metu naudojama aukšta temperatūra. Maisto medžiagos dažnai yra jautrios kaitinimui ir aušinimui, o džiovinant šalčiu jos mažiau prarandamos. Po džiovinimo šaltyje produktas nesusitraukia ir nesukietėja, skonis, kvapas, maistinė sudėtis dažniausiai išlieka nepakitę, todėl šis procesas naudojamas ilgalaikiam maisto išlaikymui.
Šaltyje džiovinti produktai gali būti rehidratuoti gerokai greičiau ir lengviau, nes proceso metu paliekamos mikroskopinės poros. Poras sudaro ledo kristalai, kurie sublimacijos metu po savęs palieka oro tarpus. Džiovinimas šaltyje padeda pailginti farmacijos produktų galiojimo laiką. alt=Džiovinti šaltyje, netirpstantys ledai|miniatiūra|Džiovinti šaltyje, netirpstantys ledai
Maisto džiovinimas šaltyje
Svarbiausia maisto džiovinimo šaltyje paskirtis yra prailginti galiojimo laiką išlaikant kokybę. Džiovinimas šaltyje išlaiko aukščiausią maisto produktų kokybę, palyginus su kitais džiovinimo metodais, nes šio proceso metu nepakeičiama struktūrinė sandara ir skonis. Kadangi džiovinimas šaltyje yra brangus, jis dažniausiai naudojamas brangesniems produktams, pavyzdžiui, ekologiškiems arba sezoniniams vaisiams ir daržovėms, kavai ir maistui, ledams naudojamiems kariuomenės racionuose, astronautams, kosmonautams ir alpinistams.
NASA ir kariuomenės racionai
Palyginus su vienodos masės drėgnu maistu, šaltyje džiovinto maisto galima nešiotis žymiai daugiau. Kaip drėgno maisto pakaitalas, šaltyje džiovintas maistas gali būti rehidratuotas su vandeniu, taip pat džiovinto maisto galiojimo laikas yra gerokai ilgesnis nei šviežio ar drėgno produkto. Dėl šios priežasties šaltyje džiovintas maistas mėgstamas ilgai keliaujančių alpinistų, kariuomenės tarnautojų ar astronautų.
Ledai
.
alt=Džiovintų šaltyje vaisių užkandis|miniatiūra|Džiovintų šaltyje vaisių užkandis
Privalumai
Galiojimo laiko pailginimas yra žemos temperatūros ir sublimacijos rezultatas. Dėl šio ruošimo būdo, irimo reakcijos yra sumažinamos. Kai produktas yra sėkmingai išdžiovintas, tinkamai supakuotas ir laikomas specialiomis sąlygomis, jis gali galioti daugiau nei 12 mėnesių.
__INDEX__
Smailiai (Molėtai)
Smailiai – kaimas Molėtų rajono savivaldybėje.
Istorija
1656 m. kaimas minimas Videniškių bažnyčios krikšto metrikų knygoje. Gyveno Stanislovas Smailys.
Geležinis žmogus 3
Geležinis žmogus 3 – 2013 m. JAV mokslinės fantastikos filmas, sukurtas pagal „Marvel“ komiksų personažą Geležinį žmogų. Tai „Geležinis žmogus“ (2008 m.) ir „Geležinis žmogus 2“ (2010 m.) tęsinys ir septintasis „Marvel Cinematic Universe“ (MCU) filmas. Filmą režisavo Shane Black pagal scenarijų, kurį jis parašė kartu su Drew Pearce. Filme vaidina Robert Downey Jr. kaip Tonis Starkas, Gwyneth Paltrow, Don Cheadle, Guy Pearce, Rebecca Hall, Stéphanie Szostak, James Badge Dale, Jon Favreau ir Ben Kingsley. Filme Tonis Starkas kovoja su „Keršytojai“ įvykių pasekmėmis per nacionalinę terorizmo kampaniją Jungtinėse Valstijose, kuriai vadovauja paslaptingasis Mandarinas.
Filmas sulaukė teigiamų kritikų atsiliepimų, kurie gyrė veiksmo scenas ir Robert Downey Jr. vaidybą. Filmas buvo sėkmingas ir visame pasaulyje uždirbo daugiau nei 1,2 mlrd. dolerių, tapdamas antru pagal pelningumą 2013 m. filmu ir šešioliktuoju filmu, uždirbusiu daugiau nei 1 mlrd. dolerių.